open-index/open-wikipedia-markdown huggingface dataset:
Michal Tomič

**Michal Tomič** (* 30. marec 1999, Myjava) je slovenský profesionálny futbalista, ktorý hráva na poste obrancu v slovenskom klube FC Spartak Trnava.

## Klubová kariéra

### Sampdoria Janov
Tomič je odchovancom Spartaka Myjava. Na mládežníčkej úrovni neskôr hrával za Senicu a v roku 2015 prestúpil do akadémie Sampdorie Janov. V tíme pôsobil prevažne v primavere. V A-tíme nedostal príležitosť.

### MŠK Žilina
V lete 2018 sa vrátil Tomič na Slovensko kde prišiel do MŠK Žilina na ročné hosťovanie zo Sampdorie. V seniorskom futbale debutoval 25. augusta pri remíze 0:0 s Dunajskou Stredou. Dňa 23. februára 2019 strelil svoj prvý gól v tíme keď rozhodol o výhre 1:0 nad FK Senica. 

Tomič po skončení sezóny zostal v Žiline a podpísal dvojročný kontrakt. Dňa 3. augusta 2019 strelil Tomič prvý gól v sezóne keď prispel k výhre 2:1 nad AS Trenčín.

### Slovácko
V lete 2020 prestúpil Tomič do českého klubu 1. FC Slovácko kde podpísal zmluvu na tri roky. Po zotavení zo zranenia Tomič debutoval za Slovácko 16. decembra pri prehre 1:2 so Zbrojovkou Brno. Vo svojej prvej sezóne odohral 13 zápasov  v českej lige.

Dňa 18. mája 2022 nastúpil na finále Pohára FAČR kde jeho tím vyhral nad Spartou Praha 3:1 a oslavoval zisk pohára.

Dňa 13. októbra 2022 strelil Tomič svoj prvý gól za tím pri výhre 2:1 nad OGC Nice v skupine Konferenčnej ligy UEFA 2022/23. V lige skóroval prvýkrát 6. novembra keď rozhodol o výhre 1:0 nad Pardubicami.

### Slavia Praha
Vo februári 2023 prestúpil Tomič do Slavie Praha kde podpísal kontrakt do roku 2026. Do konca sezóny však bol poslaný na hosťovanie do Mladej Boleslavi.

Po návrate z hosťovania debutoval Tomič za Slaviu Praha dňa 6. augusta 2023 pri výhre 2:1 nad Zlínom. V Slavii prvýkrát skóroval 29. októbra pri výhre 2:0 nad Bohemians Praha.

## Medzinárodná kariéra
Tomič debutoval v národnom tíme dňa 23. marca 2023 pri remíze 0:0 s Luxemburskom v kvalifikácii na EURO 2024.

## Štatistiky kariéry

### Klubové
*K 3. aprílu 2024*

; Poznámky
: **<sup>1</sup>** Európska liga UEFA
: **<sup>2</sup>** Európska konferenčná liga UEFA

### Medzinárodné
*K 3. aprílu 2024*

## Úspechy hráča
**Slovácko** 

* Pohár FAČR: 2021/22

## Referencie

## Externé odkazy

* https://www.transfermarkt.com/michal-tomic/profil/spieler/344321

Kategória:Slovenskí futbalisti
Kategória:Hráči MŠK Žilina
Kategória:Hráči 1. FC Slovácko
Kategória:Hráči FK Mladá Boleslav
Kategória:Hráči SK Slavia Praha
Kategória:Hráči 1. českej futbalovej ligy
Kategória:Osobnosti z Myjavy
Christophe Kabongo

**Christophe Kabongo** (* 27. september 2003, Praha, Česko) je český profesionálny futbalista, ktorý pôsobí na pozícii útočníka v slovenskom klube FK Železiarne Podbrezová na hosťovaní z belgického klubu Lommel SK.

## Osobný život
Kabongov otec je pôvodom z DR Kongo a matka je pôvodom z Ruska. Od siedmich rokoch však žijú v Česku.

## Klubová kariéra
Kabongo začínal v klube Meteor Praha. Neskôr v roku 2011 prestúpil do akadémie Sparty Praha.

### Lommel
V lete 2020 prestúpil do belgického klubu Lommel SK v druhej belgickej lige. Dňa 11. septembra debutoval v tíme pri výhre 3:2 nad Lierse Kempenzonen. Vo svojej prvej sezóne odohral za klub iba sedem zápasov v lige.

#### Hosťovanie v Podbrezovej
Vo februári 2023 bol Kabongo poslaný na hosťovanie do slovenského klubu Železiarne Podbrezová. Za nováčika Niké ligy debutoval 24. februára pri remíze 2:2 so Zemplínom Michalovce. Svoj prvý gól v klube strelil 11. marca keď skóroval ako jediný pri prehre 1:6 so Spartakom Trnava. Do konca sezóny stihol streliť dokopy päť gólov v 10 zápasoch.

## Štatistiky kariéry
*K 3. aprílu 2024*

## Referencie

## Externé odkazy
* Christophe Kabongo na transfermarkt.com

## Zdroj

Kategória:Českí futbalisti
Kategória:Hráči Lommel SK
Kategória:Hráči FO ŽP Šport Podbrezová
Kategória:Futbaloví stredopoliari
Kategória:Osobnosti z Prahy
Žabí potok (prítok Kapišovky)

**Žabí potok** je potok v geomorfologickom celku Laborecká vrchovina v regióne Šariš v Prešovskom kraji v okrese Svidník. Je pravostranným prítokom vodného toku Kapišovka v povodí Ondavy. Má dĺžku .

## Prameň
Pramení v  v geomorfologickom celku Laborecká vrchovina v lesnom extraviláne na severozápadom svahu vrchu a lesa Vrch (jeho vrcholová časť leží na území Vyšnej Pisanej) priamo na obecnej hranici medzi severnou časťou obce Nižná Pisaná a juhozápadnou časťou obce Vyšná Pisaná v okrese Svidník v Prešovskom kraji. 

## Opis toku
Od prameňa tečie juhovýchodným smerom lesným extravilánom obce Nižná Pisaná, smer toku sa mení na južný, pravým brehom obmýva úpätie lesa Dubica. V  priberá pravostranný bezmenný prítok, ľavým brehom obmýva pole aj pasienok aj lúku Zadné lúky, pravým brehom obmýva pole Za výhonom, podteká cestu z Nižnej Pisanej do Vyšnej Pisanej. V  ústi do vodného toku Kapišovka ako jej pravostranný prítok. Vodný tok Kapišovka ďalej ústi do Ladomirky. Pramení na obecnej hranici medzi obcami Nižná Pisaná a Vyšná Pisaná a preteká a ústi na území obce Nižná Pisaná v okrese Svidník v Prešovskom kraji. Nemá dôležitejší prítok.

## Pôvod názvu
Názov vodného toku má pôvod v charakteristickom výskyte živočíchov z radu obojživelníkov s vedeckým pomenovaním *žabotvaré* alebo *žaby* (lat. *Amura, Ecaudata, Salientia*) v priestore potoka alebo jeho okolia. Zo slovného základu pomenovania *žaba* rozšírením o formant *-í* a po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Žabí potok* ako súčasť početnej skupiny názvov v slovenskej toponymii, najmä hydronymii. Hydronymum Žabí potok bolo štandardizované v roku 1990. V súčasnej slovenskej štandardizovanej hydronymii hydronymum Žabí potok nie je jedinečným názvom (apríl 2024).

## Referencie

Kategória:Potoky na Slovensku
Kategória:Vodné toky v Laboreckej vrchovine
Kategória:Vodné toky v okrese Svidník
Kategória:Nižná Pisaná
Đorđe Petrović

**Đorđe Petrović** (* 8. október 1999, Požarevac, Srbsko) je srbský profesionálny futbalista, ktorý hráva na pozícii brankára v anglickom klube Chelsea.

## Klubová kariéra

### Čukarički
Petrović prišiel do mládežníckeho tímu FK Čukarički v roku 2014 vo veku 15 rokov. V sezóne 2018/19 pôsobil na hosťovaní v tíme IMT v tretej srbskej lige. 

Pred sezónou 2019/20 sa dostal do prvého tímu Čukarički a dňa 21. septembra 2019 debutoval v tíme pri výhre 1:0 nad Mladost Lučani. Vo svojej prvej sezóne odohral 25 zápasov z toho 21 v lige a sedemkrát si udržal čisté konto.

### New England Revolution
Dňa 6. apríla 2022 podpísal Petrović trojročnú zmluvu s klubom New England Revolution, ktorý pôsobí v Major League Soccer. V tíme debutoval 12. mája v U.S. Open Cup pri výhre 5:1 nad Cincinnati. V MLS debutoval o mesiac neskôr pri výhre 2:1 nad Sporting Kansas City. Vo svojej prvej sezóne odohral za klub 23 zápasov a sedemkrát si udržal čisté konto.

### Chelsea
Dňa 26. augusta 2023 podpísal Petrović zmluvu s anglickým klubom Chelsea na sedem rokov za poplatok 12,5 miliónov libier. Na začiatku sezóny bol dvojkou no po zranení Roberta Sáncheza sa dostal do hry dňa 10. decembra pri prehre 0:2 s Evertonom. 

## Medzinárodná kariéra
Dňa 25. januára 2021 debutoval Petrović za Srbsko v priateľskom zápase pri remíze 0:0 s Dominikánskou republikou.

Petrović bol súčasťou konečnej nominácie na Majstrovstvá sveta vo futbale 2022. Na turnaji však pôsobil v roli náhradníka. Srbsko na turnaji skončilo v skupine.

## Štatistiky kariéry

### Klubové
*K 4. aprlu 2024*

; Poznámky
: **<sup>1</sup>** Európska konferenčná liga UEFA
: **<sup>2</sup>** Leagues Cup

### Medzinárodné
*K 4. aprílu 2024*

## Referencie

## Externé odkazy

* https://www.transfermarkt.com/djordje-petrovic/profil/spieler/465555

## Zdroj

Kategória:Srbskí futbalisti
Kategória:Hráči FK Čukarički
Kategória:Hráči New England Revolution
Kategória:Hráči Chelsea FC
Kategória:Hráči Major League Soccer
Kategória:Hráči FA Premier League
Kategória:Hráči Superliga Srbije
Kategória:Hráči Majstrovstiev sveta vo futbale 2022
Sokol (geomorfologická časť)

**Sokol** je geomorfologická časť podcelku Humenské vrchy vo Vihorlatských vrchoch. Zaberá severozápadný výbežok pohoria a jej najvyšší vrch Červená skala dosahuje . 

## Polohopis
Územie sa nachádza na severozápadnom okraji pohoria a zaberá severnú časť podcelku. Na juhozápade pokračujú Humenské vrchy časťou Krivoštianka a zvyšok územia obklopuje Humenské podolie, podcelok Beskydského predhoria. 

Územie patrí do okresu Humenné v Prešovskom kraji. Na severozápadný okraj zasahuje mesto Humenné, na západe leží Jasenov a na východnom okraji Kamenica nad Cirochou. Oblasť patrí do povodia rieky Laborec, kde vodu zo západnej časti odvádza Jasenovský potok a zo strednej potok Ptava, východný okraj odvodňuje Kamenica do Cirochy, ktorá v Humennom ústí do Laborca.

## Významné vrcholy
* Červená skala ()
* Humenská ()
* Martinovo ()
* Sokol ()
* Drieňová ()

## Doprava
Strednou časťou vedie údolím potoka Ptava cesta III. triedy z Humenného do Chlmca a Ptičia. Severozápadným okrajom vedie údolím Cirochy cestná spojnica Humenného a Sniny, cesta I/74.

## Chránené územia
Táto časť pohoria leží mimo Chránenej krajinnej oblasti Vihorlat. Osobitne chránenými územiami sú tu NPR Humenský Sokol a NPR Humenská.

## Turizmus
Táto časť Vihorlatských vrchov patrí medzi pokojnejšie oblasti a jediný značený chodník vedie juhozápadným okrajom popod Jasenovský hrad.

### Turistické trasy
*  žlto značený chodník z Jasenova do Chlmca

## Referencie

## Pozri aj
* Vihorlatské vrchy
* Humenské vrchy
* Geomorfologické členenie Slovenska

Kategória:Vihorlatské vrchy
Kategória:Geomorfologické časti na Slovensku
Nikolas Špalek

**Nikolas Špalek** (* 12. február 1997) je slovenský profesionálny futbalista, ktorý hráva v maďarskom klube MTK Budapešť.

## Klubová kariéra

### FC Nitra
Špalek začínal s futbalom v Nedede. Neskôr sa pridal k Slovanu Duslo Šaľa a v roku 2011 sa pripojil k mládežníckemu tímu AC Nitry. V A-tíme debutoval 1. marca 2014 pri remíze 0:0 so Spartakom Trnava.

### Spartak Trnava
V lete 2014 prestúpil do Spartaku Trnava. V tíme debutoval 3. júla pri výhre 4:2 nad Hiberniansom v prvom zápase prvého predkola Európskej ligy UEFA 2014/15. V lige debutoval o desať dní neskôr pri výhre 3:0 nad ViOnom Zlaté Moravce. Dňa 28. augusta strelil Špalek svoj prvý gól za Spartak pri remíze 1:1 s Zürichom v odvete štvrtého predkola Európskej ligy. Nestačilo to však Spartaku na prienik do skupinovej fázy. V konečnom zúčtovaní prehrali s Zürichom 2:4.

### MŠK Žilina
V januári 2015 prestúpil Špalek do Žiliny s ktorou podpísal kontrakt na tri roky. Dňa 27. februára debutoval v tíme pri výhre 2:0 nad Slovanom Bratislava. 

Dňa 23. septembra 2015 strelil svoj prvý gól za Žilinu pri výhre 4:1 nad AS Trenčín.

Sezóna 2016/17 bola pre Špaleka najúspešnejšia. Odohral 35 zápasov v sezóne a strelil desať gólov. S tímom sa tešil aj zo zisku titulu vo Fortuna lige.

### Brescia
V januári 2018 prestúpil Špalek do talianskeho klubu Brescia za poplatok 1 resp. 1,5 milióna eur. Dňa 27. januára debutoval v tíme pri prehre 0:2 s Palermom. V druhom zápase za klub dňa 18. februára strelil gól pri výhre 3:1 nad Ternana Calcio. Do konca sezóny odohral dokopy 15 zápasov a strelil v nich dva góly.

V sezóne 2018/19 sa s Bresciou stali víťazmi Serie B a po ôsmich rokoch sa vrátili do najvyššej talianskej súťaže.

Špalek debutoval v Serie A dňa 25. augusta 2019 pri výhre 1:0 nad Cagliari. Dňa 14. decembra strelil Špalek svoj prvý gól v Serie A pri výhre 3:0 nad US Lecce. V sezóne odohral Špalek 26 zápasov (z toho 25 v lige) a strelil v nich dva góly.

### Bačka Topola
Po štyroch rokoch v Taliansku prestúpil Špalek v lete 2022 do srbského klubu TSC Bačka Topola. Dňa 21. augusta odohral svoj prvý zápas za klub pri výhre 3:0 nad Mladost Novi Sad.

### MTK Budapešť
Vo februári 2023 prestúpil Špalek do maďarského klubu MTK Budapešť. Počas pôsobenia v klube prijal aj maďarské občianstvo.

## Štatistiky kariéry

### Klubové
*K 4. aprílu 2024*

; Poznámky
: **<sup>1</sup>** Európska liga UEFA
: **<sup>2</sup>** Liga majstrov UEFA
: **<sup>3</sup>** Serie B play-off

## Úspechy hráča
**MŠK Žilina**

* Fortuna liga: 2016/17

**Brescia**

* Serie B: 2018/19

## Referencie

## Externé odkazy

* https://www.transfermarkt.com/nikolas-spalek/profil/spieler/243239

Kategória:Slovenskí futbalisti
Kategória:Hráči FC Nitra
Kategória:Hráči FC Spartak Trnava
Kategória:Hráči MŠK Žilina
Kategória:Hráči Brescia Calcio
Kategória:Hráči FK TSC
Kategória:Hráči MTK Budapest FC
Kategória:Hráči Serie A
Kategória:Hráči Superliga Srbije
Kategória:Hráči Nemzeti Bajnokság I
Kategória:Osobnosti zo Šale
Soňa Szomolányi

**Soňa Szomolányi** (rod. Reptová; * 5. december 1946, Poprad) je slovenská politologička a sociologička.

## Životopis
Soňa Szomolányi vyštudovala sociológiu na Filozofickej fakulte Univerzity Komenského v Bratislave (FiF UK), štúdium ukončila v roku 1971.

Pracovať začala na katedre sociológie FiF UK, v rokoch 19921994 viedla na Univerzite Komenského Inštitút stredoeurópskych štúdií. V roku 1994 habilitovala v politológii. Následne pracovala tri roky ako vedúca vedecká pracovníčka v Sociologickom ústave Slovenskej akadémie vied. Zaoberala sa výskumom kritických bodov demokratizácie Slovenska po roku 1989. V roku 2001 bola menovaná profesorkou politológie. Na FiF UK sa potom stala vedúcou katedry politológie.

Prednášala okrem iného na univerzitách vo švajčiarskom Fribourgu, v Göteborgu a Umeå vo Švédsku alebo na Stredoeurópskej univerzite v Prahe.

Pred slovenskými parlamentnými voľbami v septembri 2023 varovala, že ak v nich zvíťazí Robert Fico, bude slovenská demokracia v ohrození. Bojuje totiž podľa nej zápas o svoju vlastnú slobodu a slobodu svojich ľudí z vlád Smeru. *„Niektorí už sú odsúdení, sú vo väzení a teraz sa otvorene vyhráža vyšetrovateľom, sudcom, prokurátorom, že keď sa dostane k moci, tak si s nimi vybaví účty. Takýto útok – zatiaľ verbálny – na právny štát sme nezažili ani za [[Vladimír Mečiar|Mečiara]]“*, uviedla Szomolányi vo februári 2023.

Vo februári 2024 uviedla, že na rozdiel od iných krajín, kde autokratizácia a ukrajovanie slobôd prebiehalo postupne, Ficova vláda šprintuje. Jeho politika je podľa nej zameraná na splnenie dvoch cieľov, ktoré sa vôbec netýkajú vytiahnutia Slovenska zo stagnácie a pasce stredného príjmu. Jeho prvým cieľom je čo najrýchlejšie zabezpečiť beztrestnosť sebe a blízkym spolustraníkom, či sú obvinení alebo už vo väzení. Druhým cieľom je zachovať si podporu voličov.

## Osobný život
Je vydatá, jej manžel Ján Szomolányi prednášal logiku na FiF UK. Má dcéru Janu, ktorá vyštudovala a žije v Prahe.

## Dielo
* 
* 

## Ocenenia
* 2016: Rad Ľudovíta Štúra II. triedy od prezidenta SR Andreja Kisku za mimoriadne zásluhy o rozvoj demokracie, ochranu ľudských práv a slobôd a o rozvoj v oblasti spoločenských vied.

## Referencie

## Externé odkazy
* Spravodajstvo týkajúce sa Sone Szomolányi na portáli agentúry SITA
* Szomolányi: Politický súper nesmie byť nepriateľ, ale oponent v súťaži – videorozhovor na portáli *Teraz.sk* TASR (2024)

Kategória:Osobnosti z Popradu
Kategória:Slovenskí sociológovia
Kategória:Slovenskí politológovia
Kategória:Slovenskí univerzitní profesori
Kategória:Pracovníci Slovenskej akadémie vied
Kategória:Držitelia Radu Ľudovíta Štúra II. triedy
Kategória:Vyučujúci na Filozofickej fakulte Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave
Čop (vrch vo Vihorlatských vrchoch)

**Čop** staršie **Ščob** () je vrch vo Vihorlatských vrchoch, krajinnom celku Vihorlatsko-gutinskej oblasti. Leží nad obcou Zemplínske Hámre, približne  južne od Sniny. 

## Poloha
Nachádza sa na severe strednej časti Vihorlatské vrchov, v geomorfologickom podcelku Vihorlat a časti Kyjovská planina. Leží v Prešovskom kraji, v okrese Humenné a na katastrálnom území obce (vojenského obvodu) Valaškovce. Najbližším sídlom sú severovýchodne situované Zemplínske Hámre, severne leží Snina a Belá nad Cirochou, západným smerom sa nachádza Dlhé nad Cirochou, Modra nad Cirochou a Kamenica nad Cirochou, no tiež Valaškovce. Územie je súčasťou Chránenej krajinnej oblasti Vihorlat.

## Opis
Čop leží v rázsoche, ktorá vedie z Motrogonu () v hlavnom hrebeni severozápadným smerom na Divú (). Východne sa nachádza Fedkov (), Strihovská poľana (), Diel (), Veža (), Nežabec (), Sninský kameň () a Postávka (), severne Magurica (), Patria (), Makovica () a Vysoký vrch (), západne Ščobík (), Trislák () a Jedlinky () a južne Kyjov (), Vihorlat (), Ľadovisko (), Malé Tŕstie (), sedlom oddelená Divá (), Tŕstie (), Múr () a Motrogon (). Oblasť je súčasťou povodia rieky Laborec a jej prítoku Cirocha, kde vodu z juhovýchodných i severných častí odvádza potok Barnov a jeho prítoky a z juhozápadných potok Porúbka do Kamenice. Na vrchol nevedie značená turistická trasa.

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít je vidieť okolité vrcholy Vihorlatských vrchov, ojedinele i Laboreckú vrchovinu, Beskydské predhorie, Bukovské a Slanské vrchy.

## Prístup
Na vrchol nevedie značená turistická trasa, preto prístup je možný lesom z neďalekých Zemplínskych Hámrov.

## Referencie

## Pozri aj
* Vihorlatské vrchy
* Vihorlat (geomorfologický podcelok)
* Kyjovská planina
* Zoznam vrcholov vo Vihorlatských vrchoch

## Externé odkazy
* Poloha na turistickej mape

Kategória:Vrchy vo Vihorlatských vrchoch
Kategória:Vrchy pod 1000 metrov na Slovensku
Kategória:Vrchy v okrese Humenné
Kategória:Valaškovce (vojenský obvod)
Bombardovanie Slovenska v rokoch 1939 – 1945

[thumb|Bombardéry [Consolidated B-24 Liberator|B-24 Liberator 15. leteckej armády USAAF nad Bratislavou, 16. jún 1944]]
[thumb|[Prešov po sovietskom nálete z 20. decembra 1944]]

Počas druhej svetovej vojny v rokoch 19391945 sa Slovensko zapojilo do viacerých konfliktov, v dôsledku čoho sa slovenské územie (ktorého južné oblasti boli v dôsledku Viedenskej arbitráže pričlenené k Maďarsku) stalo terčom leteckých náletov.

## Letecké sily podnikajúce nálety na územie Slovenska
Už počas Malej vojny 24. marca 1939 Maďarské kráľovské letectvo napadlo letisko v Spišskej Novej Vsi.

Počas invázie do Poľska k bombardovaniu Slovenska nedošlo. Po napadnutí Sovietskeho zväzu Nemeckom Slovensko vyhlásilo ZSSR vojnu. Maďarsko tak učinilo až potom, ako údajne sovietske lietadlá 26. júna 1941 bombardovali Košice. Boje sa ale preniesli na sovietske územie a ďalšie sovietske nálety začali až v roku 1944, kedy sa front preniesol na Slovensko.

Koncom roka 1941 sa Slovensko pripojilo k Nemecku a vyhlásilo vojnu Spojeným štátom. Maďarsko učinilo podobne. V dôsledku tohto kroku začali Armádne vzdušné sily USA v roku 1944 strategické bombardovanie Slovenskaúzemia Slovenskej republiky aj južných slovenských území pripojených k Maďarsku. Ich cieľom boli ropné rafinérie, železničná infraštruktúra, zbrojovka, vojenské letisko, mosty a prístav.

Po vypuknutí Slovenského národného povstania 29. augusta 1944 dochádzalo náletom ako zo strany nemeckých síl, tak zo strany povstalcov podporovaných aj 1. česko-slovenským samostatným stíhacím leteckým plukom presunutým na povstalecké územie zo Sovietskeho zväzu. Po potlačení povstania pokračovalo strategické bombardovanie zo strany USA, ako aj nálety sovietskych vzdušných síl a na ich strane bojujúceho rumunského letectva až do úplného oslobodenia územia Slovenska.

## Obete
Pri leteckých náletoch prišlo podľa hrubých odhadov na území dnešnej Slovenskej republiky o život 7- až 8-tisíc civilistov. Väčšina obetí prišla o život na južnom Slovensku v dôsledku Viedenskej arbitráže pričleneného počas vojny k Maďarsku, kde len nálety na Nové Zámky mali asi 2-tisíc a podľa niektorých prameňov až 4-tisíc obetí. Na území vojnovej Slovenskej republiky boli stovky obetí v Američanmi bombardovanej Bratislave 16. júna 1944 a v Sovietmi bombardovanom Prešove 20. decembra 1944 a Nitre 26. marca 1945.

## Chronologický zoznam významných náletov

## Poznámka


## Referencie

## Iné projekty


Kategória:Strategické bombardovanie
Andron

**Andron** alebo **Andrón** () môže byť:
* starogrécky sochár, pozri Andrón (sochár)
* grécky spisovateľ v 5. stor. pred Kr., pozri Andrón z Efezu
* grécky matematik z prelomu 5. a 4. stor. pred Kr., pozri Andrón (matematik)
 
**Andron** môže byť aj:
* v starogréckom obytnom dome miestnosť vyhradená mužom,  pozri Andron (miestnosť) 
* ústredný priestor antického domu
* priechod spájajúci prednú mužskú časť domu so zadnou ženskou časťou; priechod vôbec
* v kresťanskej architektúre časť kostola, v ktorej boli muži oddelení od žien
 
## Zdroje
Andron (miestnosť)

[náhľad|Andron domu z archeologickej lokality [Labraunda (Turecko), pohľad od zadnej strany]]
[náhľad|Staroveká grécka mozaika, podlaha mužskej miestnosti andron z Eretreie, [4. storočie pred Kr.|4. stor. pred Kr.]]
**Andron** alebo **andrón** (), () bola súčasť starogréckeho domu, ktorá slúžila ako miesto pre mužské aktivity. Prijímali sa tu hostia, odohrávali sa tu symposia alebo hostiny.
 
Andrón bol z literárnych a ikonografických dôkazov identifikovaný ako priestor (miestnosť) v starogréckom dome (majetnejších rodín) určený mužom. Zvyčajne bol obrátený k ulici zatiaľ čo ostatné miestnosti v dome boli usporiadané okolo otvoreného dvora, kde žila rodina.

Bola to väčšinou miestnosť štvorcového pôdorysu (obvykle s rozmermi 4,75 x 4,75 m, ale mohla byť aj väčšia alebo menšia) s dverami ďalej od stredu (poloha dverí do týchto miestností je často atypická) a s mierne vyvýšenou cementovou plošinou po obvode miestnosti, kde boli okolo stien umiestnené ležadlá (obvykle ich bolo sedem). Tu sa hostia zabávali na hostinách (symposiach, na ktorých sa často točil spoločenský a politický život v mestách). Napriek svojej neveľkej veľkosti bol mnohokrát vyzdobený viac ako ostatné miestnosti v dome. Na podlahách sa nachádzali kamienkové mozaiky a literárne zdroje hovoria aj o freskách a tapisériach. Čaše (kylikes), z ktorých niektoré boli príliš veľké pre používanie, sa vešali na steny ako výzdoba, ich kruhové tondá (tondos, τονδος) často zobrazovali odvážne (až obscénne), šokujúce alebo zábavné scény. Aj keď boli dvere otvorené, vchod do andronu bol zvyčajne umiestnený tak, aby nebolo priamo vidno do žiadnej z ostatných miestností v dome a mohol byť tiež izolovaný predsieňou s dverami, ktoré neboli umiestnené oproti dverám do andronu. Tieto opatrenia zabezpečili aspoň čiastočné súkromie pre ostatných členov domácnosti.
 
Andrón bol menej súkromný priestor v dome a mal často väčšie okná smerujúce na ulicu, aby ľudia na večerných prechádzkach (s pochodňami v ruke) mohli počuť hudbu, konverzáciu alebo zábavu zvnútra. Príklady týchto miestností sú známe z archeologických lokalít najmä z neskorého klasického a helenistického obdobia (sú to domy z lokalít Olynthos, Halieis, Eretria alebo Délos).
   
## Referencie

 
Kategória:Staroveké Grécko
Kategória:Architektúra v starovekom Grécku
Gloster Gladiator

**Gloster Gladiator** bolo britské dvojplošné stíhacie lietadlo. Predstavuje poslednú dvojplošnú stíhačku Royal Air Force, ktorá slúžila počas druhej svetovej vojny.

## Vznik a vývoj
Lietadlo Gloster Gladiator vyvinula spoločnosť Gloster Aircraft Compani na požiadavky špecifikácie F.7/30, ktorá požadovala lietadlo schopné dosiahnuť rýchlosť aspoň 400 km/h (250 mph). Prototyp lietadla Gloster Gladiator pod označením SS.37 a prvý krát vzlietol 12. Septembra 1934 s pilotom Gerrym Sayerom a s motorom Bristol Mercury IV bola zaznamenaná max rýchlosť 379 km/h (236 mph). Prvý prototyp Gloster Gladiator mal otvorení kokpit, zatiaľ čo neskoršie lietadlá Gloster Gladiator boli vybavené uzavretým posuvným prekrytom kabíny.

## Prevádzková história
[náhľad|Sedem gladiátorov z 3. perute [Royal Air Force|RAF vo voľnej formácii.]]
Gloster Gladiator vstúpil do služby v roku 1937. Dvojplošná konštrukcia bola v tejto dobe už koncepčne prekonaná. Už o dva roky neskôr bol tento typ zastaraný a postupne vyradený z prevádzky. Po vypuknutí druhej svetovej vojny, bol Gloster Gladiator nasadený počas francúzskej a nórskej kampane v roku 1940.

Fínske letectvo používalo tiež lietadlá Gloster Gladiator počas zimnej vojny.

Známe je nasadenie počas obliehania Malty, kedy v určitom období bránili ostrov iba 3 disponibilné stroje Gloster Sea Gladiator.

## Varianty

## Špecifikácia (Mk. II)
náhľad|Gloster Gladiator Mk. l
**Všeobecné charakteristiky**

* **Posádka:** 1 (pilot)
* **Rozpätie:** 9,8 m
* **Dĺžka:** 8,2 m
* **Výška:** 3,52 m
* **Nosná plocha:** 29,9 m²
* **Plošné zaťaženie:** kg/m²
* **Hmotnosť prázdneho lietadla:** 1562 kg
* **Vzletová hmotnosť:** 2206 kg
* **Pohonná jednotka:** 1 × vzduchom chladený, preplňovaný, hviezdicový deväťvalec Bristol Mercury VIIIAS
* **Výkon pohonnej jednotky:** 850 k (630 kW )

náhľad|Kostra lietadla Gloster Gladiator

### Výkony
* **Maximálna rýchlosť:** 414 km/h vo výške 4500 m
* **Dolet:** 710 km
* **Dostup:** 11 570 m
* **Stúpavosť:** 11,2 m/s

### Výzbroj
* 4 × guľomet Browning kalibru 7,7 mm
* 2 × 45 kg bomba

## Referencie

## Iné projekty

Kategória:Britské stíhacie lietadlá
Kategória:Britské lietadlá
Tŕstie (vrch vo Vihorlatských vrchoch)

**Tŕstie** () je vrch vo Vihorlatských vrchoch, krajinnom celku Vihorlatsko-gutinskej oblasti. Leží nad obcou Remetské Hámre, približne  južne od Sniny. 

## Poloha
Nachádza sa v strednej časti Vihorlatských vrchov, v geomorfologickom podcelku Vihorlat a časti Vihorlatská hornatina. Leží na hranici Prešovského a Košického kraja a okresov Humenné a Sobrance. Západná časť hrebeňa zasahuje na katastrálne územie vojenského obvodu Valaškovce, južné a východné svahy patria obci Remetské Hámre. Najbližšími sídlami sú severne situované Zemplínske Hámre a južne ležiace Remetské Hámre, východne sa nachádzajú Strihovce, južne tiež Vyšné Remety a Poruba pod Vihorlatom, juhozápadne Jovsa a severozápadne Modra nad Cirochou, Dlhé nad Cirochou a Belá nad Cirochou, no tiež Valaškovce. Masív je súčasťou Chránenej krajinnej oblasti Vihorlat.

## Opis
Tŕstie leží v hlavnom hrebeni pohoria, medzi Motrogonom () a Vihorlatom (). Východne sa nachádza Lysák (), Jaseňovský vrch (), Roh (), Fedkov (), Strihovská poľana (), Diel (), Veža () a Nežabec (), severne Sninský kameň (), Motrogon (), Postávka (), Čop () a Divá (), západne Trislák (), Vihorlat (), Malé Tŕstie () a Ľadovisko () a južne Lomok () a Múr (). Severozápadné svahy odvodňuje riečka Kamenica do Laborca, južné Porubský potok do Zemplínskej šíravy a východné Čremošná do Okny v povodí Uhu. Vrcholom prechádza značená turistická trasa.

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít je vidieť okolité vrcholy Vihorlatských vrchov, no tiež Východoslovenskú nížinu, Slanské vrchy, Laboreckú vrchovinu, Beskydské predhorie a Bukovské vrchy.

## Prístup
* po  zeleno značenom turistickom chodníku:
** od juhozápadu z Poruby pod Vihorlatom cez Poľanu pod Vihorlatom
** od severovýchodu z blízkeho sedla Rozdiel
* po  červeno značenej trase cez sedlo Rozdiel:
** od juhu z Remetských Hámrov cez Lysák
** od severovýchodu zo Sninského kameňa cez sedlo Tri tably

## Referencie

## Pozri aj
* Vihorlatské vrchy
* Vihorlat (geomorfologický podcelok)
* Vihorlatská hornatina
* Zoznam vrcholov vo Vihorlatských vrchoch

## Externé odkazy
* Poloha na turistickej mape

Kategória:Vrchy vo Vihorlatských vrchoch
Kategória:Vrchy pod 1000 metrov na Slovensku
Kategória:Vrchy v okrese Humenné
Kategória:Vrchy v okrese Sobrance
Kategória:Valaškovce (vojenský obvod)
Kategória:Remetské Hámre
Tam je hviezda Sírius

***Tam je hviezda Sírius*** je 2-dielny televízny hudobný film Československej televízie z roku 1983. Hlavnú úlohu si v televíznej inscenácii zahrala vtedy mladá speváčka Darinka Rolincová.

## Dej

Ide o rozprávku o dievčatku Ľubke a o tom, čo spôsobila jej bujná fantázia. Vďaka nej sa sa ocitla uprostred obyvateľov stredovekého hradu. Ani sám kráľ nevedel, ako sa má správať k záhadnej návštevníčke. Spolu so šašom a dvorným mudrcom skúmali, radili sa, dokonca Ľubku aj skúšali, ale nevedeli prísť na to, čo je Ľubka zač. Ale Ľubka si čoskoro získala ich priateľstvo a náklonnosť svojou úprimnosťou a peknými pesničkami. Sám princ Rastic sa stal Ľubkiným spievodcom po hrade a stredovekých zvykoch. Kráľ, princ a šašo si Ľubku obľúbili natoľko, že sa rozhodli navštíviť ju v jej byte. Cestovanie v čase im zas umožnila Ľubkina fantázia. Uprostred vecí, ktoré sú pre nás celkom bežné, kráľ so svojím sprievodom nevychádzal z úžasu. Ale najviac bol prekvapený Ľubkin otec, keď našiel túto neobvyklú návštevu vo svojej obyvačke. Všetko sa však vysvetlilo a vďaka pesničkám zavládla medzi návštevníkmi a hostiteľmi dobrá nálada a porozumenie.

## Obsadenie
* Darinka Rolincová ako Ľubka
* Juraj Ďurdiak ako princ Rastic
* Karol Spišák ako kráľ
* Milan Kiš ako šašo
* Karol Čálik ako otec
* Nora Kuželová ako mama
* Božena Slabejová ako zástupkyňa riaditeľa
* Dušan Lenci
* Judita Ďurdiaková

## Tvorcovia
* Cyril Králik – réžia
* Ivan Stadtrucker – námet a scenár
* Roman Lipták – dramaturgia
* Gabriel Erdélyi – výtvarník scény
* Táňa Balkovicová – výtvarníčka kostýmov
* Pavol Kuliačiak – zvuk
* Jozef Juráš – strih
* Jaroslava Kimličková, Dezider Lauko, Vladimír Vojtek, Milan Turčina – technická spolupráca
* Ali Brezovský, Peter Hanzely, Aladár Kováč, Ali Beladič – hudba
* Peter Guldan, Tomáš Janovic – texty piesní
* Pavol Horečný, Karol Dlugolinský, Peter Tóth – kameramani
* Ivan Kauzlarič – vedúci výrobného štábu
* Laco Kraus – hlavný kameraman

## Referencie

## Externé odkazy
* 
* 
* 
* 

Kategória:Televízne filmy
Kategória:Slovenské filmy
Kategória:Detské muzikály
Kategória:Filmy z 1983
Kategória:Filmy podľa názvu
Zemetrasenie v Chua-liene 2024

**Zemetrasenie v Chua-liene 2024** bolo zemetrasenie, ktoré zasiahlo mesto Chua-lien na Taiwane 3.&nbsp;apríla o 7:58:11 TŠČ (1:58:11 SELČ) s magnitúdou 7,4. Jeho epicentrum sa nachádzalo  juhojuhovýchodne od Chua-lienu. Počas zemetrasenia zahynulo najmenej 13 ľudí a zranilo sa vyše 1 100 ľudí. Bolo to najväčšie zemetrasenie, ktoré postihlo Taiwan od zemetrasenia v Ťi-ťi v roku 1999.

## Zemetrasenie
[náhľad|300x300bod|Mapa Taiwanu a polohy [epicentrum (zemetrasenie)|epicentra zemetrasenia]]
Taiwanská Central Weather Administration (CWA) určila, že zemetrasenie malo magnitúdu až 7,2, zatiaľ čo americká United States Geological Survey (USGS) určila Mw až 7,4. Po zemetrasení bolo zaznamenaných až 400 následných otrasov. Otras s magnitúdou Mw 6,4 zasiahol oblasť o 00:11 UTC a nasledovali ho otrasy s Mw 5,7 o 00:35, Mw 5,5 o 00:43 a Mw a 5,7 o 00:46.

## Referencie

## Iné projekty

## Zdroj
* 

Kategória:Zemetrasenia
Kategória:Taiwan
Kategória:Udalosti v 2024
Labula

***Labula*** je hudobný televízny film pre deti Československej televízie v Bratislave z roku 1982. Inscenácia muzikálu ukazuje, že hrať sa je v živote dieťaťa veľmi dôležité. V detských úlohách sa predstavili Emanuel Hason a Darinka Rolincová.

## Obsadenie
* Eva Krížiková
* Alexandra Záborská
* Emanuel Hason
* Darinka Rolincová

## Tvorcovia
* Karol Spišák – réžia

## Referencie

## Externé odkazy
* 
* 
* 

Kategória:Televízne filmy
Kategória:Slovenské filmy
Kategória:Detské muzikály
Kategória:Filmy z 1982
Kategória:Filmy podľa názvu
Metyletylketónperoxid

**Metyletylketónperoxid** je organický peroxid so vzorcom . Je to bezfarebná olejovitá kvapalina, široko používaná pri vulkanizácii (zosieťovaní) polymérov.

## Príprava
Metyletylketónperoxid je odvodený z reakcie metyletylketónu s peroxidom vodíka. Pri tejto reakcií vzniká niekoľko produktov vrátane cyklického diméru.

## Použitie
Roztoky 30 až 40 % metyletylketónperoxidu sa používajú v priemysle a amatérskymi nadšencami ako katalyzátor na iniciovanie zosieťovania nenasýtených polyesterových živíc používaných pri výrobe sklolaminátu a odlievaní. Pre túto aplikáciu sa metyletylketónperoxid často rozpúšťa vo flegmatizéri, ako je dimetylftalát, cyklohexánperoxid, alebo dialylftalát na zníženie citlivosti na šok. Na rovnaký účel možno použiť benzoylperoxid.

## Bezpečnosť
Zatiaľ čo peroxid acetónu je za normálnych podmienok biela práškovitá látka, metyletylketónperoxid je o niečo menej citlivý na šok a teplotu a je stabilnejší pri skladovaní.

Metyletylketónperoxid silne dráždi kožu a môže spôsobiť progresívne korozívne poškodenie alebo slepotu.

Prchavé produkty rozkladu metyletylketónperoxidu môžu prispieť k vzniku výbuchov v plynnej fáze. Je dôležité zabezpečiť bezpečné skladovanie a maximálna skladovacia teplota by mala byť obmedzená na menej ako 30 °C.

## Referencie

## Externé odkazy
* CDC - NIOSH Pocket Guide to Chemical Hazards
* The Register: Mass murder in the skies: was the plot feasible?
* New York Times: Details Emerge in British Terror Case
* The Free Information Society: HMTD Synthesis  Archived 3 March 2016 at the Wayback Machine
* How MEKP cures Unsaturated Polyester Resin (video animation)

## Iný projekt

## Zdroj

Kategória:Ketóny
Kategória:Kvapalné výbušniny
Kategória:Organické peroxidy
Kategória:Výbušné chemikálie
Malé Tŕstie (vrch vo Vihorlatských vrchoch)

**Malé Tŕstie** () je vrch vo Vihorlatských vrchoch, krajinnom celku Vihorlatsko-gutinskej oblasti. Leží nad obcou Remetské Hámre, približne  južne od Sniny. 

## Poloha
Nachádza sa v strednej časti Vihorlatských vrchov, v geomorfologickom podcelku Vihorlat a časti Vihorlatská hornatina. Vrchol leží na území vojenského obvodu Valaškovce v okrese Humenné v Prešovskom kraji, no veľká časť zasahuje do katastra Poruby pod Vihorlatom v okrese Michalovce v Košickom kraji. Najbližšími sídlami sú severovýchodne situované Zemplínske Hámre a juhovýchodne ležiace Remetské Hámre, severne sa nachádza Belá nad Cirochou a Dlhé nad Cirochou, severozápadne Modra nad Cirochou a Valaškovce a južným smerom Jovsa, Poruba pod Vihorlatom a Vyšné Remety. Oblasť je súčasťou Chránenej krajinnej oblasti Vihorlat.

## Opis
Malé Tŕstie leží v hlavnom hrebeni pohoria, medzi Motrogonom () a Vihorlatom (). Severne sa nachádza Trislák (), Ščobík (), Divá () a Čop (), východne Sninský kameň (), Motrogon (), sedlom oddelené Tŕstie (), Roh (), Lysák () a Múr (), južne Lomok (), Čierna studňa () a Ľadovisko () a západne Štok (), Rozdielňa (), Malý Peňažník () a sedlom oddelený Vihorlat (). Severne sa zvažujúce svahy odvodňujú prítoky riečky Kamenica do Laborca, južné Lomocký potok do Zemplínskej šíravy. Vrchol traverzuje značená turistická trasa.

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít je vidieť okolité vrcholy Vihorlatských vrchov, no tiež Východoslovenskú nížinu, Slanské vrchy a Bukovské vrchy.

## Prístup
Na vrchol nevedie značený chodník, no traverzom južne prechádza  zeleno značená trasa, vedúca od juhu z Poruby pod Vihorlatom cez Poľanu pod Vihorlatom a Tŕstie do sedla Rozdiel.

## Referencie

## Pozri aj
* Vihorlatské vrchy
* Vihorlat (geomorfologický podcelok)
* Vihorlatská hornatina
* Zoznam vrcholov vo Vihorlatských vrchoch

## Externé odkazy
* Poloha na turistickej mape

Kategória:Vrchy vo Vihorlatských vrchoch
Kategória:Vrchy pod 1000 metrov na Slovensku
Kategória:Vrchy v okrese Humenné
Kategória:Vrchy v okrese Michalovce
Kategória:Valaškovce (vojenský obvod)
Kategória:Poruba pod Vihorlatom
Sedličky

**Sedličky** sú sídlo a mestská časť okresného mesta Jičín. Nachádza sa na severovýchode Jičína. V roku 2001 tu trvalo žilo 174 obyvateľov. Funguje tu tzv. osadní výbor, ktorého predsedom je Tomáš Kleistner.

Sedličky ležia v katastrálnom území Jičín o výmere .

Mesto Jičín v tejto časti prevádzkuje útulok pre psov.

## Pamiatky
V Sedličkách sa nachádza Valdštejnská lodžia a park Libosad.

Tiež je tu možné navštíviť prírodnú pamiatku, vrch Zebín.

## Doprava
Pri hranici s obcou Valdice je umiestnená železničná zastávka ležiaca na trati 041 (Hradec Králové – Turnov).

Autobusová zastávka je umiestnená blízko Valdštejnskej lodžie.

Obcou prechádza aj cesta II. triedy 286.

## Referencie

## Iné projekty

## Externé odkazy
* Katastrálna mapa katastru Jičín  na webe ČÚZK

## Zdroj

Kategória:Jičín
Kategória:Mestské časti v Česku
Kategória:Sídla v okrese Jičín
Eva Landlová

**Eva Landlová** (* 23. december 1931, Bratislava) je slovenská herečka a dabérka. 

## Životopis
Eva so svojimi dvomi sestrami v detstve navštevovala krasokorčuliarske tréningy. V roku 1948 sa stala majsterkou Slovenska v krasokorčuľovaní.

Navštevovala konzervatórium v Bratislave, kde študovala herectvo. Keď bola v druhom ročníku na konzervatóriu dostala sa do martinského divadla, kde pôsobila.

Od roku 1952 pôsobila divadle Nová scéna a krátko pred nežnou revolúciou v roku 1989 odišla do hereckého dôchodku a venovala sa prevažne dabingu. V súčasnosti účinkuje v televíznych seriáloch, kde hrá epizódne postavy.

Jej synom je herec Matej Landl.Syn Martin, išiel v stopách svojho otca, Františka Landla a pôsobí ako právnik vo Švédsku, kam odišiel v roku 1989.

Eva Landlová má 5 vnúčat, ale aj dve pravnučky, Felíciu a Adelle.

V roku 2024 sa stala najdlhšie pôsobiacou herečkou na Slovensku.

## Referencie

## Externé odkazy
* 
* 

Kategória:Slovenské televízne herečky
Kategória:Slovenské dabingové herečky
Kategória:Slovenské filmové herečky
Kategória:Slovenské divadelné herečky
Kategória:Osobnosti z Bratislavy
Sebastian Nebyla

**Sebastian Nebyla** (* 25. január 2002, Gütersloh, Nemecko) je slovenský profesionálny futbalista, ktorý hrá na pozícii záložníka v českom klube FK Jablonec kde je na hosťovaní z chorvátskeho klubu NK Istra. 

## Klubová kariéra

### Mládežnícka kariéra
Nebyla začínal s futbalom v tíme Lokomotíva Trnava neskôr keď mal 10 rokov vstúpil do akadémie Spartaka Trnavy kde bol šesť rokov. V roku 2018 prestúpil do akadémie anglického klubu West Ham United kde však pôsobil iba v mládežníckom tíme.

### DAC Dunajská Streda
V auguste 2020 sa Nebyla vrátil na Slovensko a podpísal zmluvu s Dunajskou Stredou. Na začiatku sezóny však hrával aj v Šamoríne. V Dunajskej Strede debutoval 30. septembra pri výhre 7:0 nad Piešťanami v druhom kole Slovnaft Cupu v ktorom strelil aj svoj premiérový gól. V lige debutoval 7. novembra pri remíze 0:0 s Pohroním. Vo svojej prvej sezóne odohral 14 zápasov z toho päť v lige.

Dňa 9. októbra 2022 strelil Nebyla svoj prvý gól v lige keď prispel k víťazstvu 5:2 nad MŠK Žilina.

### Istra 1961
Po troch rokoch v Dunajskej Strede prestúpil Nebyla do chorvátskeho klubu NK Istra 1961. V klube debutoval 23. júla pri remíze 1:1 s Lokomotivou Záhreb. Svoj prvý gól v klube strelil 13. augusta pri divokej remíze 4:4 s Osijekom. 

#### Hosťovanie v Jablonci
Na jeseň stratil Nebyla miesto v základnej zostave Istry a tak bol v januári 2024 poslaný na hosťovanie do českého klubu FK Jablonec. V tíme debutoval 11. februára pri prehre 3:4 so Slaviou Praha. O šesť dní neskôr strelil svoj prvý gól pri víťazstve 5:2 nad Českými Budějovicami. 

## Osobný život
Nebyla sa narodil v Nemecku no od roku 2016 pôsobí v mládežníckych reprezentáciách Slovenska.

## Štatistiky kariéry

### Klubové
*K 6. aprílu 2024*

; Poznámky
: **<sup>1</sup>** Európska konferenčná liga UEFA
: **<sup>2</sup>** Play-off o Konferenčnú ligu

## Referencie

## Externé odkazy

* https://www.transfermarkt.com/sebastian-nebyla/profil/spieler/546825
* 

Kategória:Slovenskí futbalisti
Kategória:Hráči FK DAC 1904 Dunajská Streda
Kategória:Hráči ŠTK Šamorín
Kategória:Hráči NK Istra 1961
Kategória:Hráči FK Jablonec
Kategória:Hráči 1. českej futbalovej ligy
Ľadovisko

**Ľadovisko** () je vrch vo Vihorlatských vrchoch, krajinnom celku Vihorlatsko-gutinskej oblasti. Leží nad obcou Poruba pod Vihorlatom, približne  južne od Sniny. 

## Poloha
Nachádza sa v strednej časti Vihorlatských vrchov, v geomorfologickom podcelku Vihorlat a časti Vihorlatská hornatina. Vrchol leží na hranici vojenského obvodu Valaškovce v okrese Humenné v Prešovskom kraji a katastrálneho územia obce Poruba pod Vihorlatom v okrese Michalovce v Košickom kraji. Najbližšími sídlami sú juhovýchodne situované Remetské Hámre a južne ležiace Vyšné Remety, Poruba pod Vihorlatom a Jovsa, juhozápadne sa nachádza Kusín, severozápadne Modra nad Cirochou, Dlhé nad Cirochou a Valaškovce a severne Zemplínske Hámre. Oblasť je súčasťou Chránenej krajinnej oblasti Vihorlat a východná časť hrebeňa aj chráneného územia Vihorlatský prales.

## Opis
Ľadovisko leží v rázsoche, vybiehajúcej južným smerom z masívu Vihorlatu (). Západne sa nachádza Malý Peňažník (), Rozdielňa (), Kyjov () a Štok (), juhozápadne Stredný vrch (), východne Lomok (), Múr (), Lysák () a Roh () a severne Tŕstie (), Malé Tŕstie (), Vihorlat () a Jedlinky (). Oblasť patrí do povodia Laborca; východné svahy odvodňuje Lomocký potok, západné Jovsiansky potok, oba smerujúce do Zemplínskej šíravy. Na vrchol nevedie značená turistická trasa.

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít je vidieť okolité vrcholy Vihorlatských vrchov, no tiež Východoslovenskú nížinu a Slanské vrchy.

## Prístup
Na vrchol nevedie značený chodník, no prístup je možný hrebeňom zo sedla Poľana pod Vihorlatom, kde vedie  zeleno značená trasa z Poruby pod Vihorlatom a  žltá z Remetských Hámrov.

## Referencie

## Pozri aj
* Vihorlatské vrchy
* Vihorlat (geomorfologický podcelok)
* Vihorlatská hornatina
* Zoznam vrcholov vo Vihorlatských vrchoch

## Externé odkazy
* Poloha na turistickej mape

Kategória:Vrchy vo Vihorlatských vrchoch
Kategória:Vrchy pod 1000 metrov na Slovensku
Kategória:Vrchy v okrese Humenné
Kategória:Vrchy v okrese Michalovce
Kategória:Valaškovce (vojenský obvod)
Kategória:Poruba pod Vihorlatom
Short Sunderland

**Short Sunderland** bol britský štvormotorový lietajúci čln. Zohral významnú úlohu v bitke o Atlantik počas druhej svetovej vojny, najmä v boji proti nemeckým ponorkám. Short Sunderland bol v prevádzke v Royal Air Force až do roku 1959. Slúžil aj počas berlínskeho leteckého mosta a kórejskej vojny. Nemci nazvali lietadlo Short Sunderland „Lietajúci dikobraz“.

## Vznik a vývoj
Short Sunderland navrhol Sir Arthur Goug podľa špecifikácie R. 2/33, britského Ministerstva letectva z 23. novembra 1933. Prototyp uskutočnil svoj prvý let z rieky Medway 16. októbra 1937. Prvé stroje Short Shouderlend boli poháňané motormi Bristol Pegasus.

## Prevádzková história
[náhľad|[Ponorka U-426 potápajúca sa po útoku lietadla Short Sunderland.]]
Dizajn Sunderlandu bol taký dobrý, že zostal v prvej línii služby viac ako dvadsať rokov. Bol to tiež posledný lietajúci čln prevádzkovaný Royal Air Force. Do služby vstúpil v júni 1938. Bol prvým britským lietajúcim člnom, ktorý mal ako súčasť svojej obrannej výzbroje elektricky ovládané kanónové veže.

Predpokladalo sa, že lietadlo strávi vo vzduchu desať alebo viac hodín, preto bola na palube zariadená kuchyňa a lôžka.

Short Sunderland Mk I mal štyri motory Bristol Pegasus XXII s výkonom 1 010 k. Vďaka tomu dosiahol Short Sunderland Mk I maximálnu rýchlosť 337 km/h, dolet 4 795 km s maximálnim dostupom 16 110 m.

## Špecifikácia (Short Sunderland III)

### Všeobecné charakteristiky
náhľad|Nákres.
* **Posádka:** 9-11
* **Dĺžka:** 26 m
* **Rozpätie:** 34,39 m
* **Výška:** 10 m
* **Plocha krídel:** 138 m²
* **Prázdna hmotnosť:** 15 663 kg
* **Hrubá hmotnosť:** 26 332 kg
* **Pohonná jednotka:** 4 x 9-valcový hviezdicový motor Bristol Pegasus XVIII, každý s výkonom 1 065 k***'

=== Výkony ===
* '''Maximálna rýchlosť:''' 336 km/h vo výške 2 000 m
* '''Cestovná rýchlosť:''' 285 km/h vo výške 1 500 m
* '''Dolet:''' 2 848 km
* '''Dostup:''' 4 880 m
* '''Stúpavosť:''' 3,67 m/s***'

### Výzbroj
* 16× 7,7 mm guľomety Browning
* 2× guľomet Browning 12,7 mm
* Bomby: rôzna obranná a útočná munícia, vrátane bômb, mín a hĺbkových náloží.****

## Referencie

## Iné projekty

Kategória:Britské prieskumné lietadlá
Fridrich Moravčík

**Fridrich Moravčík** (* 20. február 1916, Budmerice – † 15. október 1993, Pezinok) bol slovenský akademický maliar, pedagóg a publicista.

## Životopis
V rokoch 19381945 študoval výtvarné umenie v Prahe, v Mníchove a vo Viedni. Po skončení štúdií na Akadémii výtvarných umení vo Viedni bol pedagógom na Strednej umeleckopriemyselnej škole v Bratislave. V pedagogickej praxi sa venoval predovšetkým technologickej stránke užitého maliarstva a písmu. Stále hľadal nové technické možnosti svojho odboru. Pre zdokonalenie písmomaliarstva vynašiel zariadenie na radenie písma, ktoré umožňuje optické vyváženie svetelnosti v nápisoch. Teoretické znalosti tejto problematiky i svoje praktické skúsenosti a vynálezy vložil do knihy Metóda tvorby a radenia písma, ktorá sa dočkala viacerých vydaní. Popri pedagogickej práci vytvoril niekoľko sgrafít a dekoratívnych prác. Jeho záujem o technologickú stránku maliarskej tvorby, ale aj o zdokonaľovanie písmomaliarskych techník, vyústili do vydania niekoľkých ďalších publikácií, ktoré majú priekopnícky charakter. Popri pedagogickej a publikačnej činnosti nemožno zabúdať na jeho maliarsku tvorbu, práve v nej sú zúročené jeho bohaté skúsenosti experimentátora s farebnou harmóniou, ale aj s tvarom a formou. Vytvoril niekoľko sgrafít a dekoratívnych prác, ale jeho tvorbe dominovala krajinomaľba, ako napríklad „Cajla v zime“, „Pezinský trh“, „Holubyho ulica“, „Starý vinohradnícky dom“, „Zámok“, „Stará radnica“, „Habánsky dvor“, „Panoráma Pezinka“ (linoryt) a iné. Zúčastnil sa niekoľkých výstav angažovanej tvorby v Bratislave, Prahe a vo Viedni. Samostatne vystavoval v rokoch 1970 a 1976 v rodnom dome Jána Kupeckého.

## Zdroj
* Životopis Fridricha Moravčíka na stránke mesta Pezinok

Kategória:Osobnosti z Budmeríc
Kategória:Slovenskí maliari
Kategória:Slovenskí pedagógovia
Kategória:Slovenskí publicisti
Kategória:Absolventi Akadémie výtvarných umení vo Viedni
Malá Stožka

**Malá Stožka** môže byť:

* vrch v Spišsko-gemerskom krase, pozri Malá Stožka (vrch v Spišsko-gemerskom krase)
* národná prírodná rezervácia, pozri Malá Stožka (národná prírodná rezervácia)
Rudolf Dupkala

**Rudolf Dupkala** môže byť:

* slovenský filozof, pozri Rudolf Dupkala (filozof)
* slovenský politik, pozri Rudolf Dupkala (politik)

Dupkala, Rudolf
Vinylacetylén

**Vinylacetylén**, tiež **buténín**, je uhľovodík so sumárnym vzorcom . Ide o najjednoduchší uhľovodík, ktorý má v molekule ako dvojitú, tak aj trojitú väzbu.

## Výroba
Vinylacetylén bol prvýkrát pripravený elimináciou kvartérnych amóniových zlúčenín:

: [(CH3)3NCH2CH=CHCH2N(CH3)3]I2 -> 2[(CH3)3NH]I + CH#CCH=CH2

Často sa vyrába dehydrohalogenáciou 1,3-dichlór-2-buténu.Vinylacetylén tiež vzniká dimerizáciou acetylénu:

: 2 CH#CH -> CH#C-CH=CH2

Taktiež ho možno pripraviť dehydrogenáciou butadiénu:

: CH2=(CH)2=CH2 -> CH#CCH=CH2 + H2

## Použitie
Vinylacetylén sa používa predovšetkým na výrobu chloroprénu, z ktorého sa vyrába chloroprénový kaučuk (neoprén). Najprv je acetylén dimerizovaný na **vinylacetylén**, ktorý následne reaguje s chlorovodíkom za vzniku 4-chlór-1,2-butadiénu, ktorý sa potom za prítomnosti chloridu meďného ako katalyzátoru, prešmykuje na 2-chlór-1,3-butadién:

: 2 CH#CH -> CH2=CCH#CH
: CH2=CCH#CH + HCl -> CH2=C=CHCH2Cl
: CH2=C=CHCH2Cl ->[{prešmyk}][{CuCl}] CH2=CClCH=CH2

## Referencie

## Iný projekt

## Zdroj

Kategória:Alkíny
Kategória:Alkény